***Metal Gear Solid 3: Snake Eater*** er et action-eventyrspill og snikespill regissert av Hideo Kojima. *Snake Eater* ble utviklet av Konami Computer Entertainment Japan og utgitt av Konami til Playstation 2, og ble utgitt 17. november 2004 i Nord-Amerika og 4. mars i Europa. Spillet er en forløper til hele *Metal Gear*-serien, og har blitt fulgt av tre direkte oppfølgere; *Metal Gear Solid: Portable Ops*, *Metal Gear Solid: Peace Walker* og *Metal Gear Solid V: The Phantom Pain*.

*Snake Eater* er satt til Sovjet under den kalde krigen, og historien dreier seg rundt FOX-agenten Naked Snake og hans forsøk på å redde en våpendesigner, sabotere et eksperimentelt supervåpen og myrde hans gamle sjef, som var en avhopper. Mens tidligere spill i serien primært har vært satt til urbane omgivelser, befinner man seg i Sovjetisk jungel i *Snake Eater*. Til tross for at spillets setting har endret seg, ligger fokuset fortsatt på sniking og infiltrering, og spillet har behold spillseriens type humor.

*Metal Gear Solid 3: Snake Eater* er et kritikerrost spill, og allerede i august 2005, bare måneder etter at spillet ble utgitt i Europa, hadde spillet solgt 3,6 millioner eksemplarer verden over.

Spillbarhet
-----------

Spillbarheten i *Snake Eater* er som i de tidligere spillene i *Metal Gear Solid*-serien. Snake, under kontroll av spilleren, må snike seg uoppdaget gjennom fiendtlige områder. Til tross for at Snake får tak i mange ulike våpen (alt fra håndvåpen til RPG-er), legger spillet vekt på å snike seg rundt og unngå konfrontasjoner. Et stort antall ulike objekter og gadgets kan bli funnet rundt om på spillets brett for å gjøre snikingen enklere, som bevegelsessensorer  for å spore opp fiendtlige soldater. Spillet inneholder også *Metal Gear*-seriens varemerke, en pappeske Snake kan gjemme seg under for å unngå å bli sett.

Til tross for fundamentale likheter med de tidligere spillene i serien, introduserer *Snake Eater* mange nye spillbarhetsaspekter, som kamuflasje, et nytt kampsystem kalt «close-quarters combat», forkortet «CQC», en utholdenhetsmåler, og et skade-og-behandling-system.

Omtrent to-tredjedeler av spillet foregår ute i en sovjetisk regnskog, og å bruke omgivelsene til sitt fulle potensial er ofte nøkkelen til suksess. Av de nye implementeringene, er det lagt mye vekt på å benytte seg av kamuflasje, og å bruke omgivelsene for å skjule seg (som å klatre i trær eller gjemme seg i høyt grass). Den avanserte radaren fra de tidligere spillene er byttet ut mot primitive bevegelsessensorer og sonarsystem som passer bedre i tiden spillet er satt til.

Mens tidligere spill i serien kun hadde en enkel helsemåler, holder *Snake Eater* styr på skader over hele kroppen. For eksempel kan et langt fall brekke Snakes bein, som vil gjøre ham tregere helt til skaden leges skikkelig ved hjelp av bandasje. Hvis skadene ikke behandles, vil ikke Snake kunne fylle helsemåleren helt på en stund.

Enda et nytt aspekt ved spillet er at man er nødt til å stole på naturlig flora og fauna for å overleve. Dette kommer til uttrykk gjennom utholdenhetsmåleren som konstant synker gjennom spillet. Greier man ikke å fylle måleren ved å spise vil det ha en skadelig effekt på spillbarheten, som redusert evne til å sikte våpenet, eller å bli oppdaget fordi det rumler høylytt i Snakes mage. Mat kan oppbevares i Snakes sekk til det trengs, men noen typer mat råtner over tid, og å konsumere råtten mat kan resultere i at Snake får mageknipe som igjen fører til at utholdenhetsmåleren synker raskere.

Handling
--------

### Rollefigurer

Protagonisten i *Snake Eater*, Naked Snake (kjent som Big Boss i etterfølgende spill), er en tidligere U.S. Army Special Forces- og CIA-operativ. Under oppdraget får Snake hjelp av Major Zero, tidligere medlem av det britiske SAS. Major Zero hjelper ham med råd og taktikk. Para-Medic og Sigint hjelper Snake med råd og informasjon om flora og fauna, og våpen og utstyr.

De to primære antagonistene i spillet er Oberst Volgin, en elektrisitetskontrollerende GRU-oberst og medlem av den ekstreme Bresjnev-fraksjonen som forsøker å styrte Nikita Khrusjtsjov for å gripe makten for Leonid Bresjnev og Aleksej Kosygin,, og The Boss, Naked Snakes tidligere mentor.

Blant de andre karakterene møter man Sokolov, en rakettforsker som Snake må redde; EVA, en amerikansk avhopper som nå er KGB-agent sendt for å assistere Snake; og en ung Revolver Ocelot, kommandør i Ocelot Unit, en eliteenhet i Volgins GRU

### Historie

*Metal Gear Solid* *3: Snake Eater* er satt til den kalde krigen i 1964, hvor en CIA-agent under kodenavnet «Naked Snake» blir sendt til Tselinoyarsk-jungelen i Sovjetunionen. Med hjelp av Major Zero, Para-Medic, og hans tidligere mentor The Boss over radio, går hans oppdrag ut på å redde en sovjetisk avhopper ved navn Sokolov som i hemmelighet utvikler en avansert stridsvogn utstyrt med kjernefysiske våpen kalt Shagohod. Oppdraget går strålende, frem til The Boss hopper av og gir hans nye arbeidsgiver, Oberst Volgin, to kjernefysiske David Crockett-missiler. Sokolov blir fanget av Cobra Unit (en enhet ledet av The Boss), mens Snake blir alvorlig skadet og kastet av en bro av The Boss, og Volgin og hans menn greier å flykte med Shagohod. Volgin detonerer en av missilene for å mørklegge aksjonen, og The Boss får senere skylden for å ha stjålet våpenet.

Siden det amerikanske flyet som fløy Snake over den sovjetiske grensen ble oppdaget, gir Sovjetunionen USA skylden for atomangrepet, og begge landene er på grensen til å starte en atomkrig. USAs president Lyndon B. Johnson og Sovjetunionens statsminister Nikita Khrusjtsjov blir under en hemmelig konferanse enige om å bevise USAs uskyld og gjenopprette freden, og USA blir med på å stoppe Volgins lovløse fraksjon, ødelegge det stjålne supervåpenet Shagohod og drepe den amerikanske avhopperen The Boss.

En uke etter å ha blitt reddet ut av området, må Snake reise tilbake for å delta i «Operasjon: Snake Eater», for å oppfylle USAs løfter. Under oppdraget får han hjelp av en annen amerikansk avhopper, eks-NSA-agent EVA, som hoppet av noen få år før. Etter flere møter med Ocelot Unit (ledet av en ung Revolver Ocelot), og å ha drept nesten alle medlemmene i Cobra Unit, lykkes Snake i å finne Sokolov og Shagohod, men blir også fanget i Volgins militære festning, Groznyj Grad. Etter å ha hørt Volgin brutalt slå Sokolov til døde, blir Snake torturert, og hans øye blir alvorlig skadet av Ocelot mens han beskytter EVA fra Ocelot, som forsøker å drepe henne. Snake rømmer til slutt, med hjelp fra EVA.

Når han returnerer til fasilitetene for å ødelegge Shagohod, hører Snake om «the Philosophers». Grunnlagt av de mektigste mennene i USA, Sovjetunionen og Kina, var de en illuminati-lignende organisasjon som kontrollerte verden bak kulissene. Mot slutten av den andre verdenskrig begynte de å kjempe mot hverandre, og organisasjonen ble brutt ned. «The Philosophers Legacy», et fond organisasjonen hadde samlet sammen i fellesskap for å finansiere krigene deres ($100 milliarder), ble splittet opp og gjemt i banker over hele verden. Volgin hadde på ulovlig vis arvet disse pengene, og Snake får vite at USA forsøker å få tak i det.

Snake fortsetter på hans oppdrag, og ødelegger fasilitetene og Shagohod, og kjemper mot Volgin, som blir drept av et lynnedslag midt i kampen. Snake og EVA reiser til en innsjø hvor en WIG-ekranoplan er gjemt. Før de bruker den til å forlate regionen, konfronterer Snake hans gamle mentor, The Boss, som han må drepe for å kunne fullføre oppdraget. Etter en emosjonell kamp, overvinner Snake sine følelser og dreper henne. Snake og EVA rømmer til Alaska, og de tilbringer natten sammen. I løpet av natten forsvinner EVA, og legger igjen et båndopptak hvor hun avslører at hun faktisk er en kinesisk spion sendt for å stjele «the Philosopher's Legacy» for Kina. Båndopptaket fortsetter, og EVA avslører at The Boss faktisk ikke var en avhopper, men hun var under ordre om å late som at hun hoppet av til Sovjetunionen så hun kunne infiltrere Volgins indre rekker og finne ut hvor Legacy-fondet var, så det kunne bli gitt til USA. Den siste delen av oppdraget hennes gikk ut på å ofre seg selv ved å la seg bli drept av Snake under dekke av å være en forræder for å bevise USAs uskyld i saken om Volgins atomangrep i begynnelsen av spillet.

Snake blir tildelt tittelen «Big Boss» og mottar Distinguished Service Cross for hans innsats av president Johnson foran hans FOX Unit og andre tjenestemenn; men Snake har blitt så forvirret og demoralisert etter EVAs avsløringer at han reiser omtrent like etter at han mottar medaljen, og erkjenner knapt Major Zeros, Para-Medics og Sigints rolle under oppdraget. Senere ankommer han en anonym grav, graven til The Boss, bare én av tusen graver ved Æresgravlunden i Arlington. Etter å ha lagt ned The Boss' våpen og en bukett med liljer på den navnløse graven hennes, ser han utover de endeløse rekkene med graver, gjør en salutt og feller en enslig tåre.

Etter spillets rulletekst, hører man Ocelot snakke til en ukjent mann i telefon. Ocelot informerer mannen om at en mikrofilm stjålet fra EVA var falsk og at halve «Philosopher's Legacy»-fondet nå var i USAs hender, og den andre halvdelen i hendene på KGB. Det viser seg at Ocelot har lurt alle fra begynnelsen av det hele. Han avslører at han faktisk er ADAM og at han snakker med CIA-direktøren, og at han har jobbet for CIA hele tiden.

Referanser
----------

1. ↑  "Metal Gear Solid 3: Snake Tech Info/Credits" - *Gamespot*
2. ↑  *MGS2 Release dates* - Gamefaqs
3. ↑  Turner, Benjamin *"Metal Gear Solid 3: Snake Eater Review" - GameSpy*
4. 1 2 3 4 5 6 7  Kasavin, Greg *"Metal Gear Solid 3: Snake Eater Review"* - GameSpot
5. ↑  Lewis, Ed *"Metal Gear Solid 3: Snake Eater Review"* - IGN
6. ↑  "Metal Gear Solid 3: Subsistence Company Line" - *GameSpot*
7. ↑  Bramwell, Tom "Metal Gear Solid 3: Snake Eater Review" - *Eurogamer*
8. 1 2 3 4 5 6 7 8  *"Metal Gear Solid 3: Snake Eater official site"*
9. ↑  Huhtala, Alex *"Sharing Snake with Hideo Kojima"* - ComputerAndVideoGames
10. ↑  *Metal Gear Solid 3: Snake Eater*. (Konami). (2005) **Sokolov**: A certain group is plotting to use this opportunity to seize power by rallying the anti-government forces, overthrowing Khrushchev, and installing Brezhnev and Kosygin in his place. The mastermind behind this plot is Colonel Volgin of the GRU.
11. ↑  *Metal Gear Solid 3: Snake Eater*. (Konami). (2005) **Soldier**: You... you're from the Ocelot Unit of Spetsnaz! What's a GRU soldier doing here? // **Ocelot**: Soldier? // **Soldier**: He's the Ocelot commander!
12. ↑  Bramwell, Tom *"Metal Gear Solid 3: Snake Eater First Impressions" - Eurogamer*
13. ↑  *Metal Gear Solid 3: Snake Eater*. (Konami). (2005) **The Boss**: I'm defecting to the Soviet Union. Sokolov is a little gift for my new hosts. // **Colonel Volgin**: Recoil-less nuclear warheads... these will make a fine gift for me.
14. ↑  *Metal Gear Solid 3: Snake Eater.* (Konami). (2005) **Major Zero**: To put it simply, in order to avoid a full-scale nuclear conflict, we have to prove that America was not involved in that explosion.
15. 1 2  *Metal Gear Solid 3: Snake Eater.* (Konami). (2005) **Major Zero**: Snake, let's go over your mission objectives one more time. Rescue Sokolov. Find out what's happened to the Shagohod – then destroy it. And finally, eliminate The Boss. // **Naked Snake**: Eliminate The Boss... // **Major Zero**: This mission will be code-named "Operation: Snake Eater". // **Naked Snake**: Because I'll be taking on The Boss
16. ↑  *Metal Gear Solid 3: Snake Eater*. (Konami). (2005) **Colonel Volgin**: (...) During the last great war, the most powerful men in America, China, and the Soviet Union had a secret pact. The pact was a blueprint for defeating the Axis Powers and creating a new world order.
17. ↑  *Metal Gear Solid 3: Snake Eater*. (Konami). (2005) **Colonel Volgin**: Admit it! You're after the location of the Legacy! The secret fund established by the three Great Powers during the two World Wars. That's what you're looking for isn't it? One hundred billion dollars. Divided up and hidden all over the world.
18. ↑  *Metal Gear Solid 3: Snake Eater*. (Konami). (2005) **Granin**: (...) Volgin's father was in charge of the Philosopher's money laundering activities. In the confusion of the war, he somehow ended up with their treasure. And Volgin inherited that treasure illegally.
19. ↑  *Metal Gear Solid 3: Snake Eater*. (Konami). (2005) **Major Zero**: Snake, let's go over your mission objectives one more time. Rescue Sokolov. Find out what's happened to the Shagohod – then destroy it. And finally, eliminate The Boss. // **Naked Snake**: Eliminate The Boss... // **Major Zero**: This mission will be code-named "Operation: Snake Eater". // **Naked Snake**: Because I'll be taking on The Boss and her COBRA Unit, right? // **Major Zero**: Don't forget about Colonel Volgin. // **Naked Snake**: I'm not a hired killer. // **Major Zero**: I know. But that was the Kremlin's demand.
20. ↑  *Metal Gear Solid 3: Snake Eater*. (Konami). (2005) **EVA**: (...) I'm not a KGB spy and I never worked for the NSA. I am an agent of the People's Republic of China... for the General HQ Second Department of the People's Liberation Army. It was all a lie. I tricked you... and I'm sorry. The Philosophers still exist in China, too. You see, my mission was to find out where Volgin was hiding the Philosopher's Legacy and steal it
21. ↑  *Metal Gear Solid 3: Snake Eater.* (Konami). (2005) **EVA**: The Boss's defection was a ruse set up by the U.S. government. It was all a big drama by Washington so they could get their hands on the Philosopher's Legacy. And The Boss was the star of the show. They planned it so that they could get the Legacy that Colonel Volgin inherited... and destroy the Shagohod at the same time.
22. ↑  *Metal Gear Solid 3: Snake Eater*. (Konami). (2005) **EVA**: (...) Everything was going according to plan, but then something happened that no one could have predicted. Colonel Volgin fired an American-made nuclear warhead at Sokolov's research facility. Khrushchev demanded that the U.S. government provide proof that it wasn't involved. (...) The authorities in Washington knew that in order to prove its innocence they'd have to get rid of The Boss... and that one of their own would have to do the job. (...) That was the mission she was given. (...) She sacrificed her life and her honor for her native land.
23. ↑  *Metal Gear Solid 3: Snake Eater*. (Konami). (2005) **President Johnson**: You are above even The Boss. I hereby award you the title of Big Boss.
24. ↑  *Metal Gear Solid 3: Snake Eater.* (Konami). (2005) **Ocelot**: (...) The Philosopher's Legacy is now safely with us... in America's hands. (...) The film we handed the Chinese was a fake. Peking must be in an uproar right about now. (...) Only half of the money has made it back to the United States. (...) I've obtained something from Granin that you might find interesting. It's a revolutionary new nuclear attack system (...) Yes, we have John – I mean Snake – to thank for that. (...) Yes, it appears that no one knew that I was ADAM. Of course. I'm always at the CIA's disposal... Mr. Director.

Eksterne lenker
---------------

* (en) *Metal Gear Solid 3: Snake Eater* hos MobyGames Rediger på Wikidata

* (en) *Metal Gear Solid 3: Snake Eater* hos MobyGames Rediger på Wikidata

* (en) *Metal Gear Solid 3: Snake Eater* på Metacritic Rediger på Wikidata

* (en) *Metal Gear Solid 3: Snake Eater* på Internet Movie Database Rediger på Wikidata

* (en) *Metal Gear Solid 3: Snake Eater* på Behind The Voice Actors Rediger på Wikidata

* (en) *Metal Gear Solid 3: Snake Eater* hos Giant Bomb Rediger på Wikidata

* (en) *Metal Gear Solid 3: Snake Eater* hos Internet Game Database Rediger på Wikidata

* (en) *Metal Gear Solid 3: Snake Eater* hos VGMdb Rediger på Wikidata

* (en) *Metal Gear Solid 3: Snake Eater* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill